ΑΠΟΦΑΣΕΙΣ
Αριθμ. 4714
Ίδρυση Ξενόγλωσσου Προγράμματος Προπτυχιακών Σπουδών του Παιδαγωγικού Τμήματος
Νηπιαγωγών της Σχολής Κοινωνικών και Ανθρωπιστικών Επιστημών σε συνεργασία με το Τμή-
μα Οργάνωσης και Διοίκησης Επιχειρήσεων της
Σχολής Οικονομικών Επιστημών του Πανεπιστημίου Δυτικής Μακεδονίας με τίτλο «Δημιουργι-
κή Γραφή, Τέχνες και Ανθρωπιστικές Επιστήμες»
«Creative Writing, Arts and Humanities».
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ
ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Το π.δ. 92/2003 «Ίδρυση Πανεπιστημίου Δυτικής
Μακεδονίας» (Α’ 83).
2. Τον ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων - Παράρτημα διπλώματος»
(Α’ 189) και ιδίως τα άρθρα 14 και 15.
3. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98),
όπως διατηρήθηκε σε ισχύ με την περ. 22 του άρθρου 119
του ν. 4622/2019 (Α΄ 133).
4. Το π.δ. 72/2013 «Μετονομασία Τμήματος, συγχώνευση Τμήματος και ίδρυση-συγκρότηση και ανασυγκρό-
τηση Σχολών στο Πανεπιστήμιο Δυτικής Μακεδονίας»
(Α’ 119).
5. Το Κεφ. Γ (άρθρα 13-22 «ΠΑΝΕΠΙΣΤΗΜΙΟ ΔΥΤΙΚΗΣ
ΜΑΚΕΔΟΝΙΑΣ») του ν. 4610/2019 «Συνέργειες Πανεπιστημίων και Τεχνολογικών Εκπαιδευτικών Ιδρυμάτων
και λοιπές διατάξεις εκπαίδευσης» (Α’ 70).
6. Τα άρθρα 101-108 του ν. 4957/2022 «Νέοι Ορίζοντες
στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι.
με την κοινωνία και λοιπές διατάξεις» (Α’ 141).
7. Το άρθρο 15 του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141).
8. Το άρθρο 16 του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141).
9. Την υπ’ αρ. 3808/2023 Πρυτανική πράξη «Διαπιστωτική πράξη συγκρότησης του Συμβουλίου Διοίκησης
του Πανεπιστημίου Δυτικής Μακεδονίας» (Υ.Ο.Δ.Δ. 251).
10. Την υπ’ αρ. 4738/2023 Πρυτανική πράξη «Εκλογή
Πρύτανη και ορισμός τεσσάρων  (4) Αντιπρυτάνεων του
Πανεπιστημίου Δυτικής Μακεδονίας» (Υ.Ο.Δ.Δ. 381).
11. Την υπ’ αρ. 249/2023 απόφαση του Πρύτανη «Καθορισμός τομέων ευθύνης και επιμέρους αρμοδιοτή-
των που μεταβιβάζονται στους Αντιπρυτάνεις του Πανεπιστημίου Δυτικής Μακεδονίας - Σειρά αναπλήρωσης
του Πρύτανη του Πανεπιστημίου Δυτικής Μακεδονίας»
(Β’ 5479).
12. Την υπ’ αρ. 218/2023 απόφαση του Συμβουλίου
Διοίκησης του Πανεπιστημίου Δυτικής Μακεδονίας
«Μεταβίβαση άσκησης αρμοδιοτήτων του Συμβουλίου
Διοίκησης στον Πρύτανη του Πανεπιστημίου Δυτικής
Μακεδονίας» (Β’ 5498).
13. Την υπ’ αρ. 1493/2023 απόφαση «Μεταβίβαση
άσκησης αρμοδιοτήτων του Συμβουλίου Διοίκησης
στον Πρύτανη του Πανεπιστημίου Δυτικής Μακεδονίας»
(Β’ 6396).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
16 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2281
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2281/16.04.2024
14. Την υπ’ αρ. 2962/2024 απόφαση του Πρύτανη
«Καθορισμός τομέων ευθύνης και επιμέρους αρμοδιοτήτων που μεταβιβάζονται στους Αντιπρυτάνεις του Πα-
νεπιστημίου Δυτικής Μακεδονίας - Σειρά αναπλήρωσης
του Πρύτανη του Πανεπιστημίου Δυτικής Μακεδονίας»
(Β’ 433).
15. Την υπ’ αρ. 375/25-01-2022 απόφαση της Συνέλευσης του Παιδαγωγικού Τμήματος Νηπιαγωγών της
Σχολής Κοινωνικών και Ανθρωπιστικών Σπουδών του
(ΠΔΜ) συνδιοργάνωσης ΞΠΣ με τίτλο «Creative Writing
Arts and Humanities» με το Τμήμα Οργάνωσης και Διοίκησης Επιχειρήσεων της Σχολής Οικονομικών Επιστημών
του ΠΔΜ και έγκριση του ειδικού πρωτοκόλλου συνεργασίας (ΕΠΣ).
16. Την υπ’ αρ. 1/11-01-2022 απόφαση της Συνέλευσης
του Οργάνωσης και Διοίκησης Επιχειρήσεων της Σχολής
Οικονομικών Επιστημών του ΠΔΜ και έγκριση του ειδικού πρωτοκόλλου συνεργασίας (ΕΠΣ).
17. Την υπ’ αρ. 402/08-06-2023 απόφαση της Συνέλευσης του Παιδαγωγικού Τμήματος Νηπιαγωγών σχετικά
με την επικαιροποίηση συνδιοργάνωσης ΞΠΣ με τίτλο
«Creative Writing Arts and Humanities» με το Τμήμα Οργάνωσης και Διοίκησης Επιχειρήσεων της Σχολής Οικο-
νομικών Επιστημών του ΠΔΜ και έγκριση του ειδικού
πρωτοκόλλου συνεργασίας (ΕΠΣ).
18. Την υπ’ αρ. 14/08-06-2023 απόφαση της Συνέλευσης του Τμήματος Οργάνωσης και Διοίκησης Επιχειρή-
σεων σχετικά με την επικαιροποίηση συνδιοργάνωσης
ΞΠΣ «Creative Writing Arts and Humanities» με το Τμήμα
Οργάνωσης και Διοίκησης Επιχειρήσεων της Σχολής Οικονομικών Επιστημών του ΠΔΜ και έγκριση του ειδικού
πρωτοκόλλου συνεργασίας (ΕΠΣ).
19. Τις υπ’ αρ. 155/28-01-2022 και 187/23-06-2023 αποφάσεις της Συγκλήτου του ΠΔΜ για την ίδρυση του ΞΠΣ
με τίτλο «Creative Writing Arts and Humanities».
20. Την απόφαση πιστοποίησης της Εθνικής Αρχής
Ανώτατης Εκπαίδευσης (ΕΘ.Α.Α.Ε.) για την ίδρυση του
Ξενόγλωσσου Προγράμματος Προπτυχιακών Σπουδών
με τίτλο «Creative Writing Arts and Humanities».
21. Το γεγονός ότι από τις διατάξεις της απόφασης
αυτής δεν προκαλείται δαπάνη εις βάρος του κρατικού
προϋπολογισμού, αποφασίζει:
Την ίδρυση και λειτουργία του Ξενόγλωσσου Προγράμματος Προπτυχιακών Σπουδών του Παιδαγωγι-
κού Τμήματος Νηπιαγωγών της Σχολής Κοινωνικών
και Ανθρωπιστικών Επιστημών σε συνεργασία με το
Τμήμα Οργάνωσης και Διοίκησης Επιχειρήσεων της
Σχολής Οικονομικών Επιστημών του Πανεπιστημίου
Δυτικής Μακεδονίας με τίτλο «Creative Writing, Arts
and Humanities» από το ακαδημαϊκό έτος 2023- 2024,
ως ακολούθως:
Άρθρο 1
Γενικές Διατάξεις
Οργανώνεται από το ακαδημαϊκό έτος 2023-2024
η λειτουργία του Ξενόγλωσσου Προγράμματος Προπτυχιακών Σπουδών (ΞΠΣ) «Creative Writing, Arts and
Humanities» από τα Τμήματα «Παιδαγωγικό Τμήμα Νηπιαγωγών» της Σχολής Κοινωνικών και Ανθρωπιστικών
Επιστημών και «Οργάνωσης και Διοίκησης Επιχειρήσεων» της Σχολής Οικονομικών Επιστημών του Πανεπι-
στημίου Δυτικής Μακεδονίας με επισπεύδον Τμήμα το
«Παιδαγωγικό Τμήμα Νηπιαγωγών».
Άρθρο 2
Αντικείμενο-Σκοπός
Η ανάγκη για τον σχεδιασμό του προτεινόμενου
νέου Προπτυχιακού Προγράμματος Σπουδών με τίτλο
«Creative Writing, Arts and Humanities» υπαγορεύτηκε
από το σύγχρονο επιστημονικό, ακαδημαϊκό και κοινωνικό πλαίσιο. Οι συνεχείς μεταβολές στη δομή της εκπαί-
δευσης στον διεθνή, αλλά και στον Ελλαδικό χώρο, προσιδιάζουν στην ανάγκη για υψηλά επίπεδα εξειδίκευσης
στον τομέα των Ανθρωπιστικών Σπουδών, των Τεχνών
και των Επιστημών της Αγωγής. Ο ταχύτατα αναπτυσσόμενος επιστημονικός κλάδος της Δημιουργικής Γραφής
σε όλες τις ηπείρους του πλανήτη βρίσκεται σε διαρκή
αλληλεπίδραση με το πανεπιστημιακό περιβάλλον. Σύμφωνα με ερευνητικά δεδομένα της σύγχρονης διεθνούς
βιβλιογραφίας, το εν λόγω Προπτυχιακό Πρόγραμμα
τίθεται στο επίκεντρο της σύγχρονης θεώρησης των
Ανθρωπιστικών Σπουδών, αλλά και μιας εκπαιδευτικής
πολιτικής με στόχο τις πλέον σύγχρονες, καινοτόμες και
αποτελεσματικές διαδικασίες εκπαιδευτικής και εφαρμοσμένης έρευνας. Η σημαντική εξέλιξη του συγκε-
κριμένου γνωστικού πεδίου διεθνώς και τα τελευταία
χρόνια στην Ελλάδα έχει αναδείξει την αναγκαιότητα
ανάπτυξης επαγγελματικών στελεχών, τα οποία, με την
κατάκτηση λογοτεχνικών και επιστημονικών συγγραφικών δεξιοτήτων, δύνανται να συνδεθούν με τις ανάγκες
μιας ευρύτερης πολιτισμικής και εκπαιδευτικής αγοράς,
εφαρμόζοντας τις θεωρητικές και πρακτικές αρχές της
Δημιουργικής Γραφής στη διδακτική διαδικασία. Η παρούσα πρόταση Προγράμματος Σπουδών στη Δημιουρ-
γική Γραφή στοχεύει στην κατάρτιση επιστημόνων και
ερευνητών στον χώρο των Ανθρωπιστικών Σπουδών,
των Τεχνών και των Επιστημών της Αγωγής, αλλά και
όσων επιδιώκουν να διδαχθούν τη συγγραφή λογοτεχνικών -πεζών και ποιητικών, θεατρικών κειμένων, τηλεο-
πτικού και κινηματογραφικού σεναρίου, την αξιοποίησή
τους στη διδασκαλία, καθώς και τη χρήση ψηφιακών
εφαρμογών τους μέσα από τη θεωρητική και την εργαστηριακή προσέγγισή τους.
Κύριοι σκοποί του Προγράμματος είναι:
- Η προώθηση της έρευνας στο πεδίο της Δημιουργικής Γραφής, δηλαδή της ενεργητικής πρόσληψης των
λογοτεχνικών ειδών,
- η επιμόρφωση των πτυχιούχων στις σύγχρονες θεωρίες και μεθόδους ανάλυσης και ιδίως παραγωγής λο-
γοτεχνικών και άλλων συναφών κειμένων (σεναρίων,
παραμυθιών, τραγουδιών κ.ά.),
- η προαγωγή της διεπιστημονικής έρευνας, τόσο σε
ακαδημαϊκό όσο και σε ερευνητικό επίπεδο, σε θέματα
λογοτεχνικής αλλά και κινηματογραφικής και τηλεοπτικής γραφής όσο και ευρύτερα πολιτιστικής παραγωγής
και βιομηχανίας.
Στόχοι του Ξενόγλωσσου Προγράμματος Προπτυχιακών Σπουδών είναι:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2281/16.04.2024
i. H δυνατότητα ολοκληρωμένων σπουδών υψηλού
επιπέδου στον τομέα της Δημιουργικής Γραφής, προς
την κατεύθυνση της ερευνητικής ή προσωπικής συγγραφής (ακαδημαϊκής και λογοτεχνικής).
ii. Η παροχή εξειδικευμένων γνώσεων στις Επιστήμες
της Αγωγής με εξειδίκευση στη Δημιουργική Γραφή και
στους ανάλογους τομείς της εκπαίδευσης και του πολιτισμού, τέτοιες που θα παρέχουν στους αποφοίτους
το αίσθημα της ασφάλειας ως προς την ειδίκευσή τους
και διευκολύνοντάς τους στη μελλοντική αναζήτηση
εργασίας.
iii. Η συνθετική προσέγγιση θεωρίας, επιστημονικής
μεθοδολογίας και στρατηγικών για την παραγωγή ολοκληρωμένων καινοτόμων δράσεων και πολιτικών.
iv. Η κατάκτηση θεωρητικού και πρακτικού υποβάθρου, αλλά και δεξιοτήτων που θα καθιστούν τους από-
φοιτους ικανούς να ασχοληθούν με σχετικά επαγγελματικά και ερευνητικά πεδία από τον χώρο του βιβλίου, της
επιμέλειας και της εκδοτικής παραγωγής, καθώς και της
ιστορίας του βιβλίου, όπως και ευρύτερα της πολιτιστικής παραγωγής και βιομηχανίας.
Όλα τα παραπάνω δύνανται να αξιοποιηθούν με συγκεκριμένο τρόπο και εξαιρετικά αποτελέσματα στην
ενδυνάμωση των πολιτισμικών πρακτικών, οι οποίες με
τη σειρά τους μπορούν να διαφημίσουν τον ελληνικό
πολιτισμό μέσω της λογοτεχνίας και σύγχρονων εκπαιδευτικών δραστηριοτήτων με θετικά αποτελέσματα στη
σύσφιξη διακρατικών σχέσεων και συμφωνιών, αλλά και
στην περαιτέρω και ουσιαστικότερη ανάπτυξη του ποιοτικού τουρισμού στη χώρα μας. Με την ολοκλήρωση του
Ξ.Π.Σ. οι πτυχιούχοι θα καλύψουν τις ανάγκες της χώρας
καταγωγής και της διεθνούς αγοράς σε θέματα σχετικά
με τις σύγχρονες τάσεις στη λογοτεχνική παραγωγή και
την ενσωμάτωση σε κάθε βαθμίδα της εκπαίδευσης της
λογικής της Δημιουργικής Γραφής, καθώς και με τις ανάγκες της πολιτισμικής αγοράς και βιομηχανίας.
Άρθρο 3
Τίτλος σπουδών
Το Ξ.Π.Σ. απονέμει Πτυχίο με τίτλο «Creative Writing,
Arts and Humanities». Οι τίτλοι σπουδών του Ξ.Π.Σ. απονέμονται από το Παιδαγωγικό Τμήμα Νηπιαγωγών του
Πανεπιστημίου Δυτικής Μακεδονίας, με αναφορά στο
Τμήμα «Οργάνωση και Διοίκηση Επιχειρήσεων» του Πανεπιστημίου Δυτικής Μακεδονίας που συνδιοργανώνουν
το Ξ.Π.Σ., σύμφωνα με τo θεσμικό πλαίσιο που εκάστοτε
ισχύει για την οργάνωση ξενόγλωσσων προγραμμάτων
σπουδών από ελληνικά ΑΕΙ. Για την απονομή του τίτλου ο/η φοιτητής/τρια θα πρέπει να ολοκληρώσει τις
απαιτήσεις φοίτησης. Οι τίτλοι σπουδών και τα εν γένει
πιστοποιητικά εκδίδονται στην αγγλική γλώσσα.
Άρθρο 4
Κατηγορίες Εισακτέων
Στο Ξ.Π.Σ. «Creative Writing, Arts and Humanities» γίνονται δεκτοί/ές, μετά από επιλογή, κάτοχοι απολυτηρί-
ου λυκείου ή αντίστοιχου πιστοποιητικού εκπαίδευσης
επιπέδου 3 κατά International Standard Classification
of Education (ISCED) που είναι πολίτες χωρών που δεν
είναι μέλη της Ε.Ε. Τα δικαιολογητικά που θα πρέπει να
κατατίθενται στην Ε.Π.Σ. από τους υποψηφίους είναι:
1. Φωτοτυπία διαβατηρίου.
2. Έγγραφο που αποδεικνύει την διεύθυνση της μόνιμης κατοικίας του υποψηφίου.
3. Απολυτηρίου λυκείου ή αντίστοιχου πιστοποιητικού
εκπαίδευσης επιπέδου 3 κατά International Standard
Classification of Education (ISCED).
4. Η Ε.Π.Σ. μπορεί να ζητήσει κατά περίπτωση αποδείξεις για τη δυνατότητα του υποψηφίου κάλυψης του κό-
στους των σπουδών του και διαμονής του στην Κοζάνη.
Επίσης, μπορεί να ζητήσει οποιαδήποτε επιπλέον δικαιολογητικό κατά περίπτωση κρίνει ότι είναι απαραίτητο
για τη διαμόρφωση της απόφασης κρίσης της αίτησης
του υποψηφίου.
Άρθρο 5
Χρονική Διάρκεια Φοίτησης
Σύμφωνα με τις κείμενες διατάξεις των άρθρων 101106 του ν. 4957/2022 «Νέοι Ορίζοντες στα Ανώτατα Εκ-
παιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των ΑΕΙ με την κοινωνία
και λοιπές διατάξεις» (Α’ 141), το Ξ.Π.Σ. θα λειτουργήσει
από το ακαδημαϊκό έτος 2023-2024. Η τυπική χρονική
διάρκεια φοίτησης είναι οκτώ (8) διδακτικά εξάμηνα.
Τα μαθήματα του κάθε εξαμήνου αντιστοιχούν σε τριάντα (30) ECTS.
Άρθρο 6
Πρόγραμμα Μαθημάτων
Για την απόκτηση του πτυχίου απαιτείται η επιτυχής εξέταση σε όλα τα μαθήματα του προγράμματος.
Η γλώσσα διδασκαλίας των μαθημάτων ορίζεται να είναι
η αγγλική, ενώ ορισμένα μαθήματα μπορεί να πραγματοποιηθούν και στην ελληνική, εάν υπάρξει το ανάλογο εν-
διαφέρον από τους φοιτητές/τριες, καθώς η υποστήριξη
της παρουσίας της ελληνικής γλώσσας στην εκπαιδευτική διαδικασία ευρύτερα και στις πανεπιστημιακές σπου-
δές ειδικότερα ενισχύει και προωθεί την ελληνική σκέψη
και τον ελληνικό πολιτισμό εντός και εκτός της Ελλάδας,
καθώς ενθαρρύνει τη συνεξέταση των πολιτιστικών φαινομένων που εκδηλώθηκαν και εκδηλώνονται στον ελ-
ληνικό χώρο με το ευρύτερο ευρωπαϊκό και παγκόσμιο
πλαίσιο αναφοράς. Για την απόκτηση του αγγλόφωνου
Προπτυχιακού Προγράμματος Σπουδών «Δημιουργική
Γραφή, Τέχνες και Ανθρωπιστικές Επιστήμες» (“Creative
Writing, Arts and Humanities”) απαιτούνται συνολικά
διακόσιες σαράντα (240) πιστωτικές μονάδες σύμφωνα
με το Ευρωπαϊκό Σύστημα Μεταφοράς και Συσσώρευσης Ακαδημαϊκών Μονάδων- European Credit Transfer
System (ECTS). Το Ξ.Π.Σ. διαρθρώνεται οκτώ (8) ακαδημαϊκά εξάμηνα. Τα μαθήματα αντιστοιχούν σε τριάντα
(30) πιστωτικές μονάδες ανά εξάμηνο σπουδών, στο 8ο,
τελευταίο εξάμηνο-οι δώδεκα (12) αφορούν την εκπόνηση Προπτυχιακής Διπλωματικής Εργασίας. Τα μαθήματα
είναι υποχρεωτικά και ολοκληρώνονται σε τριάντα εννέα
(39) διδακτικές ώρες. Συνολικά απαιτείται η συμπλήρωση διακοσίων σαράντα (240) πιστωτικών μονάδων για τη
λήψη του πτυχίου. Αναφέρονται παρακάτω τα μαθήματα
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2281/16.04.2024
του Προγράμματος Σπουδών και το Τμήμα που είναι υπεύθυνο για την ανάθεσή τους (Νηπιαγωγών: Ν, Οργάνωσης
και Διοίκησης Επιχειρήσεων: ΟΔΕ). Όλα τα μαθήματα ανήκουν στην κατηγορία των υποχρεωτικών μαθημάτων.
α/α
ΤΙΤΛΟΣ ΜΑΘΗΜΑΤΟΣ
ΕΞΑΜΗΝΟ
ECTS
ΤΜΗΜΑ
Distance Learning Education
Α
Ν
Creative Writing: Foundations and Evolution
Α
Ν
Creative writing and Literature in Greek as a second/foreign language
Α
Ν
Mechanics of Fiction: craft, theory and practice (Workshop)
Α
Ν
Design thinking: Creativity for the 21st century
Α
Ν
Interart poetics: from ancient Greek to contemporary culture
Β
7,5
Ν
Transreading Narrative and Narratology: Setting, Characters, Plot
Β
7,5
Ν
Poetry and Songwriting: the emotional machine (Workshop)
Β
7,5
Ν
The teacher’s Creative toolkit
Β
7,5
Ν
Writing Gender and Sex
Γ
7,5
Ν
An introduction to Theatre: from text to Performance
Γ
7,5
Ν
Writing for Children and Young Adults (Workshop)
Γ
7,5
Ν
Creative Thinking and Writing in Management - Business Writing
Γ
7,5
ΟΔΕ
The art of brevity: from short stories to flash fiction
Δ
7,5
Ν
Scriptwriters’ Gym (Workshop)
Δ
7,5
Ν
Creating the New Flâneur: The Autobiographical, Peripatetic,
and Nomadic identities
Δ
7,5
Ν
Effective Communication: Writing and Presentation Skills
Δ
7,5
ΟΔΕ
Drama Basics and Performing Arts (Workshop)
Ε
7,5
Ν
Commercial Storytelling: Copywriting and Journalistic Writing
Ε
7,5
Ν
Art therapy: Expressive and Therapeutic Writing (Workshop)
Ε
7,5
Ν
(Αcademic Writing - Research Methodology)
Ε
7,5
ΟΔΕ
Comics and Graphic novels: Aesthetics and Ideology
ΣΤ
7,5
Ν
Multimedia and Digital Creative Writing Practice (Workshop)
ΣΤ
7,5
ΟΔΕ
Book Chronicles: From Typography to Digital Publishing
ΣΤ
7,
Ν
The New Nature Writing: Ecocritism, Enviromental Literature and
Mindfullness
ΣΤ
7,5
Ν
Alternative Poetic Forms: Cretan Mantinada, Videopoems,
Visual Poetry, Suburban Rap
Ζ
Ν
A Clue, a Maze and a Mystery: Investigating Crime Fiction
Ζ
Ν
Editing, Proofreading and the Publishing Process
Ζ
Ν
Writing the Novel
Ζ
Ν
Creative Writing in Advertising and Marketing
Ζ
ΟΔΕ
Creative Scenarios and Gamification
Η
Ν
Arbitrary Realities: Experimental Literature (Workshop)
Η
Ν
Creative Writing in Economics
Η
Ν
Writing Thesis
TOTAL NUMBER OF ECTS
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2281/16.04.2024
Άρθρο 7
Αριθμός Εισακτέων
Ο αριθμός εισακτέων κατ’ έτος ορίζεται κατ’ ανώτατο όριο στους τριάντα (30) φοιτητές και κατ’ ελάχιστον
στους 10, ανά τμήμα. Ο ελάχιστος αριθμός φοιτητών που
χρειάζονται για να λειτουργήσει το πρόγραμμα μπορεί
να τροποποιείται με απόφαση της Ε.Π.Σ. Με απόφαση
της Ε.Π.Σ. ορίζεται και ο αριθμός των τμημάτων που θα
δημιουργηθούν με ανώτατο όριο τα τρία τμήματα.
Άρθρο 8
Προσωπικό
Στη διδασκαλία των μαθημάτων μπορούν να συμμετέχουν εκτός από μέλη Δ.Ε.Π. των Τμημάτων που
οργανώνουν το Π.Μ.Σ. και μέλη ΔΕΠ άλλων Τμημάτων
του Πανεπιστημίου Δυτικής Μακεδονίας και προσκεκλημένοι διδάσκοντες άλλων Πανεπιστημίων της ημε-
δαπής ή της αλλοδαπής, καθώς και άλλες κατηγορίες
σύμφωνα με τις διατάξεις των άρθρων 103 του ν. 4957/
2022, αλλά και τα οριζόμενα στο Ειδικό Πρωτόκολλο
Συνεργασίας.
Άρθρο 9
Υλικοτεχνική υποδομή
Η οργάνωση της εκπαιδευτικής διαδικασίας και η
προσφορά των μαθημάτων του Ξ.Π.Σ. θα πραγματοποιείται εξ ολοκλήρου με τη χρήση μεθόδων σύγχρονης
εξ αποστάσεως εκπαίδευσης (σύμφωνα με τις κείμενες
διατάξεις του άρθρου 67 του ν. 4957/2022), καθώς στο
Πρόγραμμα θα διδάσκουν και Καθηγητές/τριες από
Πανεπιστήμια της αλλοδαπής. Θα χρησιμοποιηθεί η
υπάρχουσα υλικοτεχνική υποδομή στην Εξ Αποστάσεως
διδασκαλία με το Oλoκληρωμένο Σύστημα Διαχείρισης
Ηλεκτρονικών Μαθημάτων UOWM Open Class eClass
https://eclass.uowm.gr του Πανεπιστημίου Δυτικής Μακεδονίας.
Άρθρο 10
Κόστος Λειτουργίας
Ο προϋπολογισμός καταρτίζεται από την Επιτροπή
Προγράμματος Σπουδών (Ε.Π.Σ.) και υποβάλλεται στον
ΕΛΚΕ του ιδρύματος.
Το κόστος λειτουργίας του Ξ.Π.Σ. μπορεί να καλυφθεί
από χορηγίες δημοσίου και ιδιωτικού φορέα, καθώς και
από δίδακτρα των φοιτητών τα οποία ορίζονται από την
Ε.Π.Σ. για κάθε κύκλο εισακτέων. Τα έσοδα για τον πρώτο
κύκλο εισακτέων υπολογίζονται σε 150.000 ευρώ ανά
έτος, ορίζοντας ότι τα τέλη φοίτησης θα ανέρχονται σε
5.000 ευρώ ανά φοιτητή ανά έτος. Για τους επόμενους
κύκλους εισακτέων τα τέλη φοίτησης θα ορίζονται από
την Ε.Π.Σ.
O καταμερισμός των λειτουργικών δαπανών του συνολικού προϋπολογισμού του Ξ.Π.Σ. δύναται να τροποποι-
είται σε οποιοδήποτε ποσοστό σύμφωνα με τις ανάγκες
υλοποίησης του προγράμματος, κατόπιν απόφασης της
Ε.Π.Σ.
Ο ετήσιος προϋπολογισμός του Ξ.Π.Σ. θα ανέρχεται για
το πρώτο έτος λειτουργίας του στις 150.000 ευρώ και θα
περιλαμβάνει τις ακόλουθες δαπάνες:
Κατηγορία Δαπάνης
Κόστος σε €
Αμοιβές διδασκαλίας τακτικού και
έκτακτου διδακτικού προσωπικού
που συμμετέχει στις εκπαιδευτικές και
οργανωτικές διαδικασίες του ΞΠΠΣ/
Αμοιβές - Αποζημιώσεις διδακτικού
προσωπικού (συντονιστές μαθημάτων,
διδάσκοντες μαθημάτων, επιβλέποντες
διπλωματικών εργασιών κ.λπ.)
-Αμοιβές για παραγωγή εκπαιδευτικού
υλικού
40.000
Αμοιβές διδασκαλίας εξωτερικών
συνεργατών
17.500
Αμοιβές διοικητικής/γραμματειακής/
οικονομικής και τεχνικής υποστήριξης,
δημοσίων σχέσεων (πανεπιστημιακοί)
20.000
Αμοιβές διοικητικής/γραμματειακής/
οικονομικής και τεχνικής υποστήριξης,
δημοσίων σχέσεων (τρίτοι)
20.000
Λοιπά έξοδα (π.χ. έξοδα δημοσιότηταςπροβολής, αγοράς εκπαιδευτικού
υλικού, οργάνωσης συνεδρίου,
δαπάνες εργασιών πεδίου, στέγασης
και τροφοδοσίας, φιλοξενίας κ.ά.)
16.000
Αποζημίωση Τρίτων/υπεργολάβων που
δεν εντάσσονται στο προσωπικό του
έργου
2.500
Δαπάνες εξοπλισμού και δαπάνες
λογισμικού
3.100
Υποτροφίες
2.000
Δαπάνες αναλωσίμων/Λοιπών Εξόδων
8.000
Δαπάνες μετακινήσεων φοιτητών
3.100
Δαπάνες μετακινήσεων και φιλοξενίας
διδασκόντων
10.300
ΜΕΡΙΚΟ ΣΥΝΟΛΟ (95%)
142.500
Λειτουργικά έξοδα Ιδρύματος (5%)
με προτεραιότητα στην κάλυψη των
αναγκών των Ξ.Π.Σ. που λειτουργούν
χωρίς τέλη φοίτησης.
7.500
ΣΥΝΟΛΟ
150.000
Στη συνέχεια, ο προϋπολογισμός του καταρτίζεται από
την Ε.Π.Σ. και υποβάλλεται στον ΕΛΚΕ του Ιδρύματος,
μετά από την έγκριση των Συνελεύσεων των Τμημάτων
που συνδιοργανώνουν το πρόγραμμα.
Άρθρο 11
Υποτροφίες
Το Ξ.Μ.Σ. δύναται να χορηγεί υποτροφίες ή βραβεία
αριστείας σε φοιτητές/-τριες βάσει ακαδημαϊκών κριτηρίων, σύμφωνα με τις αποφάσεις της Επιτροπής Προ-
γράμματος Σπουδών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2281/16.04.2024
Άρθρο 12
Επίσημη Γλώσσα του ΞΠΣ
Η γλώσσα διδασκαλίας των μαθημάτων ορίζεται να
είναι η αγγλική, ενώ ορισμένα μαθήματα δύναται να
πραγματοποιηθούν και στην ελληνική.
Άρθρο 13
Μεταβατικές Διατάξεις
Για όλα τα θέματα που δεν προβλέπονται από το θεσμικό πλαίσιο οργάνωσης των Ξ.Π.Σ., το Ειδικό Πρωτόκολλο
Συνεργασίας και τον κανονισμό σπουδών του Ξ.Π.Σ. αρμόδιο όργανο είναι η Ε.Π.Σ. Σε περίπτωση αλλαγής του
θεσμικού πλαισίου λειτουργίας των Ξ.Π.Σ. τροποποιείται
αντίστοιχα και το Ειδικό Πρωτόκολλο Συνεργασίας το
οποίο και συνεχίζει να ισχύει, εκτός εάν προβλέπεται
διαφορετικά από τη σχετική νομοθεσία.
Η απόφαση αυτή να δημοσιευθεί στην Εφημερίδα της
Κυβερνήσεως.
Κοζάνη, 10 Απριλίου 2024
Ο Πρύτανης
ΘΕΟΔΩΡΟΣ ΘΕΟΔΟΥΛΙΔΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2281/16.04.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240202281.pdf | Tokens: 20640]